## Standardi i normativi zdravstvene zaštite iz obveznog zdravstvenog osiguranja za 2014. godinu

### NN 106/2014 (2.9.2014.), Standardi i normativi zdravstvene zaštite iz obveznog zdravstvenog osiguranja za 2014. godinu

HRVATSKI ZAVOD ZA ZDRAVSTVENO OSIGURANJE

2063

Na osnovi članka 33. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. točke 5. Statuta Hrvatskog zavoda za zdravstveno osiguranje (»Narodne novine« broj 18/09., 33/10, 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 65. sjednici održanoj 18. lipnja 2014. godine, uz suglasnost ministra zdravlja, a prema prethodno pribavljenom mišljenju nadležnih komora donijelo je

STANDARDE I NORMATIVE

ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA ZA 2014. GODINU

I. OPĆE ODREDBE

Članak 1.

Ovim Standardima i normativima, utvrđuju se za 2014. godinu, standardi i normativi zdravstvene zaštite iz obveznog zdravstvenog osiguranja, iznos potrebnih sredstava u skladu s osiguranim sredstvima u Državnom proračunu Republike Hrvatske za 2014. godinu na poziciji pod šifrom A812012 i A812023, popis vrsta i broja terapijskih i dijagnostičkih postupaka po osiguranoj osobi, kao i način ostvarivanja prava osiguranih osoba na zdravstvenu zaštitu iz obveznoga zdravstvenog osiguranja.

Standardi i normativi iz stavka 1. ovog članka utvrđeni su u skladu s demografskom strukturom, epidemiološkim pokazateljima, zdravstvenim potrebama osiguranih osoba Hrvatskog zavoda za zdravstveno osiguranje (u daljnjem tekstu: osigurane osobe), raspoloživim zdravstvenim kapacitetima i osiguranim financijskim sredstvima.

Članak 2.

Standardi i normativi zdravstvene zaštite iz obveznog zdravstvenog osiguranja utvrđeni ovim Standardima i normativima kao i posebnim aktima Hrvatskog zavoda za zdravstveno osiguranje (u daljnjem tekstu: Zavod) kojima se utvrđuju pojedini oblici zdravstvene zaštite iz obveznog zdravstvenog osiguranja čine standard zdravstvene zaštite iz obveznog zdravstvenog osiguranja koji se plaća iz sredstva Zavoda (u daljnjem tekstu: standard).

Standard zdravstvene zaštite osigurane osobe ostvaruju kroz ugovorne djelatnosti u zdravstvenim ustanovama i kod privatnih zdravstvenih radnika s kojima je Zavod sklopio ugovore o provođenju zdravstvene zaštite (u daljnjem tekstu: ugovorni partneri Zavoda), na način i pod uvjetima utvrđenim Zakonom o obveznom zdravstvenom osiguranju (u daljnjem tekstu: Zakon), Pravilnikom o uvjetima i načinu ostvarivanja prava na zdravstvenu zaštitu iz obveznog zdravstvenog osiguranja (u daljnjem tekstu: Pravilnik o ostvarivanju prava) i drugim općim aktima Zavoda.

II. STANDARDI I NORMATIVI ZDRAVSTVENE ZAŠTITE

1. Novčana vrijednost standarda

Članak 3.

Novčana vrijednost standarda za 2014. godinu utvrđena je u ukupnom godišnjem iznosu sredstava za pojedina prava na zdravstvenu zaštitu iz obveznog zdravstvenog osiguranja kako slijedi:

|  |  |  |
| --- | --- | --- |
| Red. broj | Zdravstvena zaštita | Ukupni iznos sredstava za pojedina prava u kunama |
| 1. | Primarna zdravstvena zaštita | 3.950.216.648 |
| 2. | Specijalističko-konzilijarna zdravstvena zaštita | 3.200.417.353 |
| 3. | Bolnička zdravstvena zaštita\* | 5.129.354.829 |
| 4. | Ortopedska i druga pomagala\*\* | 679.008.290 |
| 5. | Zdravstvena zaštita u inozemstvu | 155.143.773 |
| 6. | Lijekovi na recept | 2.661.403.353 |
| 7. | Ostali troškovi zdravstvene zaštite | 177.118.900 |
| Ukupno za zdravstvenu zaštitu obveznog zdravstveno osiguranja | | 15.952.663.146 |
| 8. | Zdravstvena zaštita na radu | 108.386.526 |

\*u iznos su uključena sredstva koja se bolničkim zdravstvenim ustanovama plaćaju izvan maksimalno utvrđenog iznosa novčanih sredstava

\*\* uključena sredstva s interne pozicije »Inzulinske pumpe«.

1.1. Primarna zdravstvena zaštita

Članak 4.

Standard u primarnoj zdravstvenoj zaštiti utvrđen je u Odluci o osnovama za sklapanje ugovara o provođenju zdravstvene zaštite iz obveznog zdravstvenog osiguranja (u daljnjem tekstu: Odluka o osnovama) prema:

– popisu dijagnostičko-terapijskih postupaka koji se provode u sklopu ugovorenih primarnih djelatnosti

– popisu dijagnostičkih i terapijskih postupaka iz Odluke o utvrđivanju Popisa dijagnostičkih i terapijskih postupaka u zdravstvenim djelatnostima – vremenski i kadrovski normativi (u daljnjem tekstu: Popis postupaka)

– standardnom broju osiguranih osoba po pojedinom timu u djelatnostima primarne zdravstvene zaštite.

Standard u djelatnosti medicine rada utvrđen je u posebnim propisima kojima se uređuje zaštita zdravlja na radu u svezi provođenja periodičnih pregleda za radna mjesta s posebnim uvjetima rada.

Članak 5.

U djelatnostima: opće/obiteljske medicine, zdravstvene zaštite, predškolske djece, zdravstvene zaštite žena i dentalne zdravstvene zaštite (polivalentne) utvrđuje se standardni broj dijagnostičko– terapijskih postupaka po osiguranoj osobi kao i standardni iznos sredstava za te postupke po osiguranoj osobi za pojedinu djelatnost, kako slijedi:

|  |  |  |  |
| --- | --- | --- | --- |
| Red broj | Djelatnost | Standard broja postupaka po osiguranoj osobi | Standardni iznos sredstava po osiguranoj osobi u kunama |
| 1 | Opća/obiteljska medicina | 15 | 310,00 |
| 2 | Zdravstvena zaštita predškolske djece | 16 | 501,00 |
| 3 | Zdravstvena zaštita žena | 2 | 67,00 |
| 4 | Dentalna zdravstvena zaštita (polivalentna) | 2 | 227,00 |

Članak 6.

U djelatnostima: zdravstvene njege u kući, patronažne zdravstvene zaštite, primarne laboratorijske dijagnostike, hitne medicine, sanitetskog prijevoza, higijensko-epidemiološke zdravstvene zaštite, preventivno-odgojnih mjera za zdravstvenu zaštitu školske djece i studenta, javnog zdravstva, zdravstvene zaštite mentalnog zdravlja, prevencije i izvanbolničkog liječenja ovisnosti i ljekarništva utvrđuje se standardni iznos sredstva po osiguranoj osobi za pojedine djelatnosti kako slijedi:

|  |  |  |
| --- | --- | --- |
| Red broj | Djelatnost | Standardni iznos sredstava po osiguranoj osobi u kunama |
| 1. | Zdravstvena njega u kući | 32,67 |
| 2. | Patronažna zdravstvena zaštita | 27,82 |
| 3. | Primarna laboratorijska dijagnostika | 35,24 |
| 4. | Hitna medicina | 126,05 |
| 5. | Sanitetski prijevoz | 11,00 |
| 6. | Higijensko-epidemiološka zdravstvena zaštita | 11,14 |
| 7. | Preventivno-odgojne mjere za zdravstvenu zaštitu školske djece i studenata | 71,49 |
| 8. | Javno zdravstvo | 1,77 |
| 9. | Zdravstvena zaštita mentalnog zdravlja, prevencije i izvanbolničkog liječenja ovisnosti | 2,38 |
| 10. | Ljekarništvo (lijekovi na recept) | 469,66 |
| 11. | Medicina rada | 350,00 |

1.2. Specijalističko-konzilijarna zdravstvena zaštita

Članak 7.

Standard u specijalističko-konzilijarnoj zdravstvenoj zaštiti utvrđuje se prema:

– popisu i standardnom broju dijagnostičko-terapijskih postupaka (u daljnjem tekstu: DTP postupak) koji se provode u sklopu ugovorenih specijalističko-konzilijarnih djelatnosti

– popisu i standardnom broju dijagnostičkih i terapijskih postupaka (u daljnjem tekstu: postupci) koji se provode u sklopu ugovorenih specijalističko-konzilijarnih djelatnosti

– kategorizaciji anomalija u djelatnosti ortodoncije.

Članak 8.

Popis DTP postupaka i postupaka koji se provode u sklopu ugovorenih specijalističko-konzilijarnih djelatnosti utvrđen je Odlukom o osnovama i Popisom postupaka

Standard kategorizacije ortodontskih anomalija utvrđen je u skladu s Pravilnikom o dentalnoj zdravstvenoj zaštiti iz obveznog zdravstvenog osiguranja.

Članak 9.

Standardni broj DTP postupaka iz Odluke o osnovama (u daljnjem tekstu: DTP postupak) na 100.000 osiguranih osoba i standardni broj postupaka iz Popisa postupaka na 100.000 osiguranih osoba, utvrđuje se kako slijedi:

Standard DTP postupaka

|  |  |  |
| --- | --- | --- |
| Šifra djelatnosti sa stavke DTP postupaka | Specijalistička djelatnost | Standardni broj DTP postupaka na 100.000 osiguranih osoba |
| 2000001 | Objedinjeni hitni bolnički prijem | 477 |
| 2010000 | Interna medicina | 6.475 |
| 2040000 | Dermatologija i venerologija | 390 |
| 2050000 | Fizikalna medicina i rehabilitacija | 205 |
| 2060000 | Neurologija | 2.619 |
| 2070000 | Psihijatrija | 245 |
| 2090000 | Pedijatrija | 12.045 |
| 2140000 | Urologija | 199 |
| 2160000 | Otorinolaringologija | 27 |
| 2170000 | Oftalmologija | 23.849 |
| 2180000 | Ginekologija i opstetricija | 636 |
| 2200000 | Hiperbarična oksigenoterapija | 325 |
| 2310000 | Ortodoncija | 1.894 |
| 2500000 | Radiologija (klasične i kontrastne pretrage) | 9.834 |
| 2510000 | Nuklearna medicina (radioizotopna dijagnostika) | 564 |
| 2530000 | Klinička citologija | 8.064 |
| 2540000 | Medicinska mikrobiologija s parazitologijom | 23.088 |
| 2560000 | Patohistološka dijagnostika | 3.127 |
| 2600000 | Hemodijaliza | 8.290 |

Standard postupaka iz Popisa postupaka

|  |  |  |
| --- | --- | --- |
| Šifra djelatnosti sa stavke postupaka iz Popisa postupaka | Specijalistička djelatnost | Standardni broj postupaka na 100.000 osiguranih osoba |
| 2000001 | Objedinjeni hitni bolnički prijem | 8.314 |
| 2010000 | Interna medicina | 72.713 |
| 2020000 | Infektologija | 4.074 |
| 2030000 | Onkologija i radioterapija | 18.049 |
| 2040000 | Dermatologija i venerologija | 18.933 |
| 2050000 | Fizikalna medicina i rehabilitacija | 552.020 |
| 2060000 | Neurologija | 13.262 |
| 2070000 | Psihijatrija | 41.784 |
| 2090000 | Pedijatrija | 149.019 |
| 2100000 | Opća kirurgija | 34.765 |
| 2110000 | Dječja kirurgija | 23.416 |
| 2120000 | Neurokirurgija | 1.462 |
| 2130000 | Maksilofacijalna kirurgija | 1.210 |
| 2140000 | Urologija | 13.030 |
| 2150000 | Ortopedija | 14.818 |
| 2160000 | Otorinolaringologija | 48.923 |
| 2170000 | Oftalmologija | 1.046 |
| 2180000 | Ginekologija i opstetricija | 36.500 |
| 2190000 | Anesteziologija | 7.762 |
| 2300000 | Dentalna protetika | 2.580 |
| 2310000 | Ortodoncija | 1.286 |
| 2330000 | Dentalna patologija i endodoncija | 6.554 |
| 2340000 | Oralna patologija | 1.599 |
| 2350000 | Parodontologija | 2.284 |
| 2360000 | Oralna kirurgija | 7.502 |
| 2500000 | Radiologija (klasične i kontrastne pretrage) | 106.656 |
| 2510000 | Nuklearna medicina (radioizotopna dijagnostika) | 21.492 |
| 2520000 | Transfuzijska medicina | 47.757 |
| 2530000 | Klinička citologija | 20.636 |
| 2540000 | Medicinska mikrobiologija s parazitologijom | 50.126 |
| 2550000 | Medicinska biokemija | 262.599 |
| 2560000 | Patohistološka dijagnostika | 304 |
| 2600000 | Hemodijaliza | 351 |

1.3. Bolnička – zdravstvena zaštita

Članak 10.

Standard u bolničkoj zdravstvenoj zaštiti utvrđen je prema: broju postelja, standardu za anesteziologiju i reanimatologiju, standardnom broju dijagnostičko-terapijskih skupina u koje se razvrstavaju bolesnici koji imaju sličnu bolničku potrošnju i slične kliničke osobitosti i osnovne vrijednosti (u daljnjem tekstu: DTS kategorija) i standardnom broju dana bolničkog liječenja (u daljnjem tekstu: DBL)

Članak 11.

Standard potrebnog broja postelja za dugotrajno liječenje i palijativnu skrb kao i liječenje bolesnika oboljelih od akutnih i kroničnih bolesti utvrđen je Mrežom javne zdravstvene službe.

Standard za anesteziologiju i reanimatologiju sa središnjom jedinicom intenzivnog liječenja utvrđuje se do 3% od ukupnog broja postelja za opće bolnice, a do 5% od ukupnog broja postelja za kliničke bolnice.

Članak 12.

Standardni broj DTS kategorija na 100.000 osiguranih osoba i standardan broj DBL-a na 100.000 osiguranih osoba utvrđuje se kako slijedi:

Standard DTS kategorija

|  |  |  |
| --- | --- | --- |
| Šifra djelatnosti | Bolnička djelatnost | Standardni broj DTS kategorija na 100.000 osiguranika |
| 3010000 | Interna medicina | 2.858 |
| 3020000 | Infektologija | 378 |
| 3030000 | Onkologija i radioterapija | 191 |
| 3040000 | Dermatologija | 70 |
| 3050000 | Fizikalna medicina i rehabilitacija | 111 |
| 3060000 | Neurologija | 502 |
| 3070000 | Psihijatrija | 754 |
| 3090000 | Pedijatrija | 6.199 |
| 3100000 | Kirurgija | 2.047 |
| 3110000 | Dječja kirurgija | 1.254 |
| 3120000 | Neurokirurgija | 167 |
| 3130000 | Maksilofacijalna kirurgija | 87 |
| 3140000 | Urologija | 384 |
| 3150000 | Ortopedija | 405 |
| 3160000 | Otorinolaringologija | 552 |
| 3170000 | Oftalmologija | 688 |
| 3180000 | Ginekologija | 4.176 |
| 3190000 | Anesteziologija, reanimatologija i intenzivno liječenje | 211 |

Standard DBL-a

|  |  |  |
| --- | --- | --- |
| Šifra djelatnosti | Bolnička djelatnost | Standardni broj DBL-a na 100.000 osiguranih osoba |
| 2800000 | Opći stacionar u skzz | 583 |
| 3200000 | Dugotrajno liječenje | 4.709 |
| 3910000 | Kronične duševne bolesti | 18.976 |
| 3920000 | Fiz. med. i rehabilitacija u spec. bolnicama i liječilištima | 16.520 |
| 3940000 | Kronične dječje bolesti | 5.937 |
| 3950000 | Kronične plućne bolesti | 975 |
| 3960000 | Palijativna skrb | 224 |

1.4. Ostali standardi i normativi zdravstvene zaštite

Članak 13.

Standard prava na lijekove iz Osnovne i Dopunske liste lijekova Zavoda utvrđen je Zakonom, Odlukom o utvrđivanju Osnovne liste lijekova Hrvatskog zavoda za zdravstveno osiguranje, Odlukom o utvrđivanju Dopunske liste lijekova Hrvatskog zavoda za zdravstveno osiguranja, Odlukom o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje, Pravilnikom o ostvarivanju prava i posebnim općim aktom Zavoda kojima su utvrđeni uvjeti za propisivanje i izdavanje lijekova na recept.

Članak 14.

Standard prava na ortopedska i druga pomagala osiguranim osobama Zavoda utvrđen je posebnim općim aktom Zavoda o ortopedskim i drugim pomagalima.

Članak 15.

Standard prava na dentalna pomagala utvrđen je općim aktom Zavoda o dentalnoj zdravstvenoj zaštiti.

Članak 16.

Standard prava na zdravstvenu zaštitu u inozemstvu utvrđen je propisima Europske unije o koordinaciji sustava socijalne sigurnosti, Direktivom 2011/24/EU, međunarodnim ugovorima o socijalnom osiguranju kojima su uređena pitanja korištenja zdravstvene zaštite, Zakonom i posebnim općim aktom Zavoda o korištenju prekogranične zdravstvene zaštite.

III. NAČIN OSTVARIVANJA PRAVA OSIGURANIH OSOBA NA ZDRAVSTVENU ZAŠTITU

Članak 17.

Način ostvarivanja prava osiguranih osoba na zdravstvenu zaštitu iz obveznog zdravstveno osiguranja utvrđen je Pravilnikom o ostvarivanju prava.

IV. ZAVRŠNE ODREDBE

Članak 18.

Ovi Standardi i normativi stupaju na snagu osmoga dana od dana objave u »Narodnim novinama«.

Klasa: 025-04/14-01/161

Ur.broj: 338-01-01-14-1

Zagreb, 18. lipnja 2014.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

106 02.09.2014 Standardi i normativi zdravstvene zaštite iz obveznog zdravstvenog osiguranja za 2014. godinu

106 02.09.2014 Standardi i normativi zdravstvene zaštite iz obveznog zdravstvenog osiguranja za 2014. godinu

Ostalo, NN 106/2014-2063